
MUNIA ATRICAPILLA 

Lidt om opdræt af sorthovedet nonne 

En af vore mange energiske fuglevenner i Jylland, formanden for 
„Fuglevennerne “i Aarhus, konditor C. E . Larsen, der af mange vil 
huskes som den strålende arrangør af SAMARBEJDETS kongres i 
Aarhus i 1964, har sendt os et brev. 

Dette indeholder en beretning om en af de oplevelser, som mange 
gerne vil læse om i vort blad, men som der alt for sjældent berettes om, 
når der sker noget i fugleholdet hos de mange fuglevenner rundt om¬ 
kring i hele landet. 



Sorthovedet nonne 

Det er lykkedes for konditor Larsen at få unger på pinden af sort¬ 
hovedet nonne, hvilket jo ikke er en af de almindeligste begivenheder 
men i hvert fald en af dem, der normalt kræver stor tålmodighed af 
fuglenes ejer. 

Det første danske opdræt af sorthovedet nonne, der kunne anerken¬ 
des til præmiering, skete hos Kondrup Nielsen, Kraghave på Falster i 
juli 1955 og bestod af 2 unger, som kom til verden i en udendørs vo¬ 
liere og Kondrup Nielsen fik F.F.F.s sølvmedalje for dette opdræt. Det 
bør dog nævnes, at også den dygtige opdrætter C. Munch, Råbylille, 

der dengang boede i Hvidovre, allerede i 1953 fik unger af sorthovedet 
nonne på pinden i en indendørs voliere, men desværre døde ungerne 
før opdrættet kunne godkendes som fuldbyrdet. 

Konditor Larsen har haft 2 par nonner i de sidste 3 år og i fjor byg¬ 
gede det ene par i volieren en rede af stangmos og tørret græs. Parret 
havde æg to gange og rugede, men forlod æggene formentlig på grund 
af forstyrrelser, da der i samme voliere også var zebrafinker og mala- 
barfasaner, som var nysgerrige, kiggede ind og undertiden endda gik 
ind i nonnernes rede. 

I år fik de sorthovedede nonner en udendørs voliere på 220x200x180 
cm for sig selv og begyndte først i juli måned at bygge rede igen og 
brugte samme slags materiale som året før. De byggede i en stor kurve¬ 
rede i det fjerneste hjørne af volieren, men Larsen regnede egentlig 
ikke med, at det ville føre til mere end forrige gang. Sidst i juli måned 
viste det sig dog, at der var unger, det kunne høres, men skønt Larsen 
var meget spændt på at se, både hvor mange unger der var og hvor¬ 
dan de så ud, holdt han sin nysgerrighed i tømme og sine fingre fra 
reden og nøjedes med at betragte forældrefuglenes færden til og fra 
reden og deres travlhed med at skaffe føden til ungerne. 

Foruden det sædvanlige foder og et tilskud af rasp opblødt i vand, 
som blev serveret på volierens bund og friskplukket græsfrø, hentet på 
grøftekanter i skoven, fik fuglene, hvad de selv kunne finde i volieren 
og dens beplantning, der bl. a. består af 3 stedsegrønne buske. 

Den 6. august fløj 3 dejlige unger ud, de var gråbrune på bugen, 
lidt mørkere på ryggen, næbbet var mørkt og hovedet mørkgråt. Un¬ 
gerne er i den sidste tid blevet kraftigere og er så småt begyndt at få 
den brune farve på bugen. De trives stadig godt, da dette skrives nu 
i september måned. 

Konditor Larsen slutter brevet med at skrive, at denne oplevelse har 
været et af lyspunkterne i hans fuglehold i denne for både fugle og 
mennesker vejrmæssigt set så kedelige sommer. 

Den hvide risfugl 

Padda oryzivora alba auct. 

Som mangeårig opdrætter af hvide risfugle har det glædet mig, at 
interessen for denne fugleart har været stigende gennem de senere år; 
men ligeså glædeligt er det at konstatere, at mange nye liebhavere ved 
erhvervelse af disse fugle er interesseret i, at såvel kvalitet som afstam¬ 
ning er i orden. Dette tyder på, at mange nye liebhavere har besluttet 
sig til at påbegynde et planlagt og målbevidst opdrætterarbejde. En 
målbevidst opdrætterindsats kunne i høj grad tiltrænges for mange an¬ 
dre fuglearters vedkommende. Bortset fra forholdsvis få, som er i besid¬ 
delse af den rigtige „opdrætterånd“, er vi langt bag efter andre lande, 
hvor der gøres en helt anden opdrætterindsats for stadig at forbedre 
type og farve. Desværre viser det sig, at en hel del af dem, som forsøger 

sig som virkelige opdrættere, ret hurtigt taber tålmodigheden og falder 
fra „i første sving“; men det er jo en helt anden historie. 

Ofte får jeg henvendelser med forespørgsler om opdrættet af hvide 
risfugle, og da det undrer mig, hvor lidt kendskab, der i virkeligheedn 
er til opdrættet af denne fugleart, vil jeg gerne videregive lidt af mine 
erfaringer med disse fugle. 


» 


Hvid risjugl 



Den hvide risfugl er en kulturform opstået som mutation efter den 
aim. grå risfugl. Det er århundreder siden, den første gang så dagens 
lys i Kina eller Japan. I disse lande satte man i tidligere tider en ære 
i at fremavle hvide dyre- og fugleformer, idet sådanne hvide væsener 
blev anset for hellige. 

Den hvide risfugl turde jo være velkendt af de fleste fugleiiebhavere, 
og det må være tilstrækkeligt at bemærke, at den typiske fugl skal være 
en stram, velproportioneret fugl med en renhvid, silkeagtig fjerdragt, 
kraftigt, skinnende rødt næb med lyse rande og kraftige, stærkt kød¬ 
farvede øjenrande. 

Der er ingen tydelig ydre forskel på kønnene, men ofte er hunnerne 
slankere af bygning. Den mere erfarne opdrætter vil dog som oftest 
straks være i stand til at udpege hunnerne, bl. a. på grund af disses 
specielle bevægelser. løvrigt kendes hannen på sangen. 

Er man kritisk ved indkøbet af hvide risfugle til avlsfugle, må man 
sikre sig, at fuglene virkelig er renhvide. Fugle, som har blot en enkelt 
sort fjer, bliver aldrig renhvide, idet de sorte fjer ,,sidder fast“ og kom¬ 
mer igen efter hver fældning. Det er sket, at liebhavere efter erhvervel¬ 
sen af et par tilsyneladende renhvide fugle med forbavselse har set, 
hvordan fuglene efterhånden har fået en eller flere sorte fjer. Sådanne 


4 


sorte fjer kan på uhæderlig vis have været fjernet for at vildlede kø¬ 
beren. På øjenranden kan man iagttage risfuglens sundhedstilstand. Er 
øjenranden mat af farve eller grålig, er det tegn på, at fuglen ikke er 
rask, eller i hvert fald ikke befinder sig godt. Hos bestemte handlende 
har jeg ofte set sådanne fugle sidde i overfyldte bure, og da meget 
kunne udsættes på renligheden, er det nærliggende at tro, at fuglene 
har været plaget af utøj. Det må dog bemærkes, at i fældeperioderne 
bliver øjenranden mere mat af farve. 

Ved indkøb af avlsfugle må både udseende, afstamning og sundheds¬ 
tilstand være i orden. Jeg bemærker, at som grove fejl hos denne fugle¬ 
art betragter jeg- For ringe str., uren fjerdragt, „hulning 44 i nakken og 
fremskudt „gåsebryst 44 , sidstnævnte fejl bevirker, at fuglen forekommer 
ualmindelig langbenet. 

Den hvide risfugl er en ret hårdfør fugl, som kan holdes og opdræt¬ 
tes under selv ret primitive forhold; det er dog en forudsætning, at op¬ 
holdsrummet er tørt og trækfrit. 



i 


Grå risfugl 

Fuglene kan benyttes til opdræt, når de er 9 mdr. gi., men lidt ældre 
fugle bør dog foretrækkes. Vil man forsøge et målbevidst opdræt, vil jeg 
anbefale at begynde med nogle ubeslægtede par af samme stamme. 

Opdrættet af denne fugleart er ikke vanskeligt. I mit eget opdræt be¬ 
nytter jeg rummelige kassebure til de enkelte avlspar eller et enkelt 
par i de volierer, hvor disse fugle passer ind i den øvrige bestand. Den 
hvide risfugl er normalt en fredelig fugl, men da den jo har et kraftigt 
næb, skal man ikke holde den sammen med mindre fuglearter. 

Når man har etableret sit opdræt, gælder det om stadig at løfte dette 
op i et højere plan, idet man med omhu udvælger og sammensætter 

sine nye avlspar, og det må foretrækkes at benytte de fugle, som hur¬ 
tigst er udfarvet til renhvide og iøvrigt er rigtige af type og str. Det 
må være en selvfølge, at fuglene er livlige og helt i orden, når de sættes 
igang. 

Som redeindretning benytter jeg unduiatkasser af stærekassemodel. 
På kasseburene anbringes redekasserne udvendig på den ene gavl. Til 
redebygningen foretrækker fuglene grove stoffer, halm og hø er veleg¬ 
net. Til polstringen af reden benyttes finere hø eller langt mos. Rede¬ 
kassen fyldes helt, og redematerialet må gives ad flere gange, da det el- f 
lers vil blive spredt over hele buret og hurtigt blive griset til. Inden 
redekassen tages i brug, gør man klogt i at pudre de indvendige hjør¬ 
ner med et insektpulver. Reden bygges af begge fugle, dog fortrinsvis 
af hannen. 

Ægantallet kan variere, men normalt er der 7 æg i kuldet. Æggene, 
som er ensfarvede hvide, ruges ca. 17 dage, den vilde grå risfugl ruger 
ca. 13 dage. Om dagen ruger begge fugle skiftevis; om natten ruger 
hunnen alene, men ofte overnatter begge fugle i redekassen. 

Man skal ikke miste tålmodigheden, fordi de første kuld „går i va¬ 
sken", det skyldes som oftest fuglenes manglende erfaring eller rast¬ 
løshed. 

Normalt er den hvide risfugl ikke ømfindtlig ved redeforstyrrelser. I 
min egen stamme kan jeg, uden at fuglene lader sig anfægte, foretage 
redekontrol, ringmærkning og udskifte redematerialet, hvor dette er 
blevet snavset af de halvstore unger. 

Man må ikke forvente, at samtlige unger i kuldet bliver hvide. I 
mange kuld forekommer ofte en eller flere unger, som bliver broget eller 
grå som stamformen, men jo mere (gennemarbejdet" stammen er, jo 
færre brogede og grå unger forekommer der. Straks efter ungernes 
fremkomst, kan man konstatere, hvilke unger som bliver hvide, idet 
disse har helt kødfarvet næb, medens de, som bliver brogede eller grå, 
har mørk næbspids. 

Efter ca. 4 ugers forløb forlader ungerne redekassen, og de er selv¬ 
stændige efter 2-3 ugers forløb. Nå ungerne er helt selvstændige, bør 
de fjernes, idet de gi. fugle da som regel igen er igang med æglægning, 
og da de udfløjne unger stadig vil overnatte i redekassen, er deres til¬ 
stedeværelse. 

Vedr. renholdelse af redekassen er der stor forskel på de enkelte par. 

Er redekassen ikke renholdt, bør den rengøres eller udskiftes mellem 
hvert kuld. 

Ungfuglene bør anbringes under så rummelige forhold som muligt, 
idet rigelig motion er gavnlig for deres videre udvikling. 

Jeg vil bestemt fraråde mere end 2 evt. 3 kuld af parrene i hver 
yngleperiode. Unger efter yngletrætte fugle er sene i udvikling og udvi¬ 
ser ofte degenerationstegn. Yngleparrenes hvileperioder bør være mindst 
5 mdr. 

Ingen af ungerne er renhvide, når de forlader redekassen. De, som 

bliver renhvide, har alle et større eller mindre parti grålige eller brun¬ 
lige fjer, oftest i form af et rygskjold. Fuglene bliver først renhvide efter 
en eller flere fældninger. Her er det, at den målbevidste opdrætter nu 
må sætte ind ved til det videre avlsarbejde at udtage de bedste af de 
fugle, som hurtigst udfarver til renhvide. 

I mit eget fuglehold, hvor der er et større antal fugle, blander jeg 
selv frøfoderet af en halv snes forsk, frøsorter, men haf man et mindre 
fuglehold, kan man til sine risfugle benytte en god undulatblanding, 
som man „pynter“ med mindre portioner kanariefrø, japanhirse, paddy- 
ris, uafskallet fodergræs og lidt nigerhirse. I kolde perioder „regulerer 14 
man ved at tilsætte blandingen lidt hampefrø. 

Som opmadningsfoder til mine risfugle benytter jeg en blødfoder- 
blanding bestående af fint kyllingefoder (kærnemælksfoder), revet gu¬ 
lerod og spiret frø. Dette blødfoder gives også til ungfuglene efter fra- 
vænningen. t 

Risfuglene sætter stor pris på grønt, - ikke mindst under opmadnin- 
gen. Fuglegræs, spinat og salat er foretrukket. 

Fuglene bader dagligt, hvorfor friskt badevand aldrig må mangle. 

Som andre fuglearter må risfuglene til stadighed have adgang til fine 
strandskaller med trækul. 

Ønsker man et planlagt og målbevidst opdræt; det er dette som efter 
min mening gør fugleholdet interessant, må man ringmærke sine ung¬ 
fugle samt føre stam- og kontrolbog. Til ringmærkning må absolut fore¬ 
trækkes lukkede ringe forsynet med nr. og årstal. 

Afkommet efter hvide risfugle kan rent faktisk opdeles i 4 kategorier, 
nemlig: renhvide, hvide, brogede og grå. 

Den renhvide risfugl skal have en renhvid, skinnende fjerdragt uden 
antydning af skygger. Det er denne fugl, som er „udstillingsfuglen 44 og 
målet for opdrættet. 

En iøvrigt hvid risfugl med en eller flere sorte fjer kaldes i opdræt¬ 
tet også en hvid risfugl. En sådan fugl kan selvfølgelig ikke afhændes • 

under betegnelsen renhvid, - heller ikke i de perioder, hvor fuglen fæl¬ 
der de sorte fjer. Jeg vil dog bemærke, at en fugl med en enkelt sort 
fjer meget vel kan benyttes so mavlsfugl, når andre fugle ikke er til rå¬ 
dighed. En sådan fugl kan give renhvidt afkom, men man bør fore- « 

trække en renhvid partner til en sådan fugl. 

Den brogede risfugl har større eller mindre partier af hvide fjer i 
den grå fjerdragt. 

Den grå fugl ligner efter udfarvningen stamformen, men enkelte 
fugle kan dog have nogle hvidlige fjerspidser. 

Brogede og grå fugle efter hvide er ligeså gode ynglefugle som disse. 

Når man hører om et vellykket opdræt af grå risfugle, drejer det sig 
ofte om grå fugle faldet efter hvide. Den vilde grå risfugl er meget 
vanskeligere at arbejde med. 

Det brogede og grå afkom efter hvide risfugle er uden betydning for 
opdræt af hvide fugle. 

Det er mit håb, at jeg med det fornævnte har oplyst det væsentligste 
vcdr. opdrættet af den hvide risfugl. Ved en målbevidst opdrætterind- 
sats med denne fugleart vil man forholdsvis hurtigt kunne se et resultat 
af sin indsats, ligesom man oplever det interessante at præge sin egen 
stamme ved stadig at fremelske de bedste egenskaber; - derved løfter 
man også opdrættet af denne fugleart op i et højere plan. 

Poul Frandsen. 


ARVELIGHEDSLÆRE - GENETIK I 

Genetik betyder arvelighedslære og ordet kommer af det græske ord 
gennao, der betyder at avle. Genetiken er læren om de anlæg, som et¬ 
hvert levende individ, dyr, mennesker - der også er en slags dyr - og 
planter arver fra deres forældre. 

Viden om, hvorledes arven af de forskellige anlæg overføres fra for¬ 
ældre til afkom er en absolut betingelse for, at en opdrætter kan ar¬ 
bejde målbevidst og drive rationelt opdræt, hvad enten det gælder op.- 
dræt af vore almindelige husdyrracer eller de domesticerede fuglearter. 

Domesticeret betyder egentlig: „hørende til huset", men udtrykket 
opfattes almindeligvis af fuglefolk som et begreb, der omfatter kanarier, 
undulater, zebrafinker, mågefinker og risfugle, men måske burde man 
også til de domesticerede arter henregne nogle papegøjer, idet der navn¬ 
lig med nogle Agapornis-arter, men også med andre papegøjer er for¬ 
søgt renavl af forskellige farvevarieteter. 

Det er nødvendigt for enhver, som ønsker at opdrætte fugle med be¬ 
stemte egenskaber, at kende arvereglerne, som man ofte hører Arvelig- 
hedslovene kaldt og det gælder, hvadenten man ønsker at forbedre 
type, farve, fjerkvalitet eller andre specielt opstillede krav til udseende, 
holdning eller størrelse hos sine domesticerede fugle. 

Kender man ikke de vigtigste af arvelighedslovene - og helst også 
lidt til den stadige arvelighedsforsknings nyeste resultater - så arbejder 
man som opdrætter i blinde og kan ikke forvente at opnå varige resul¬ 
tater af sit fugleopdræt. 

Mulighederne for individernes udvikling er så talrige og arveanlæg¬ 
gene så mangfoldige, at man ganske vist som tikyndig på dette område 
af og til kan opnå et godt resultat på et eller andet felt „blind høne 
kan jo også finde et korn" - men så skyldes det altså en tilfældighed 
eller „held", som nogle måske vil kalde det. Sikkert er det, at opdræt¬ 
tere uden kendskab til arvelighedslovene aldrig vil få resultater, som 
gennemsnitligt blot tilnærmelsesvis kommer på højde med, hvad kyn¬ 
dige opdrættere, der kender arvelighedslovene og forstår at anvende 
dem, vil være i stand til at frembringe. 

Som vort bidrag til at gøre det lettere for dette blads læsere at til¬ 
egne sig et vist kendskab til arvelighedslæren vil vi herefter i cn serie 
artikler forsøge at anskueliggøre det, som enhver opdrætter i hvert fald 
bør vide om disse ting. Vi vil gøre dette på en så let forståelig måde, 

som det er os muligt at gøre det og det sker i håbet om, at det vil 
komme hele vor hobby til gode og forøge interessen for fuglehold. 

Beskæftigelsen med levende fugle er nemlig en af de sysler, der for¬ 
tjener at fremmes. Den kan ikke blot udfylde den fritid, der nutildags 
er rigeligere tilmålt Here mennesker end nogensinde før, men den „le¬ 
vende hobby“ kan tillige bringe sine udøvere glæder og interessante 
oplevelser, som næppe nogen anden hobby kan opvise magen til. På¬ 
standen: „Een gang fuglemand - altid fuglemand“ viser dette og den 
er fuldt berettiget, når et fuglehold da ikke netop påbegyndes med an¬ 
dre formål end hobby for øje. Det skal nemlig også straks siges her, at 
dersom f. eks. økonomisk gevinst er det eneste formål med påbegyndel¬ 
sen af et fuglehold, så vil resultatet blive en skuffelse for fuglenes ejer, 
såfremt han eller hun da ikke både er en kapacitet som fuglekender og 
i besiddelse af stor tålmodighed, energi og en god portion virkeligt held. 

Alle véd, at mennesker føder menneskebørn, at hunde føder hunde¬ 
hvalpe og at kanariefugle får kanariefugleunger, når de i det hele taget 
formerer sig. Men ikke alle ved eller kan forklare, hvorfor det er såle¬ 
des, de kan blot ikke tænke sig nogen anden mulighed. Alle ved også, 
at dersom en negerkvinde og en hvid mand får børn sammen, så bliver 
børnene mulatter. Man anser det som noget selvfølgeligt, at mulatbørn 
hverken er så sorte i huden som deres moder eller har en så hvid hud, 
som deres faders. Men langtfra alle kan forklare naturens faste regler 
for, på hvilken måde denne udvikling sker eller hvad der bevirker, at 
resultatet netop bliver således og altid det samme, hvad enten det er 
manden, som er sort og kvinden, der er hvid eller omvendt. 

Nu vil nogle måske indvende, at det ikke altid går således, f. eks. 
kunne det i dette tilfælde ske, at et ventet muiatbarn blev en albino! - 
Det ville dog være en meget sjælden undtagelse - måske ville det tillige 
i visse situationer være et usandsynligt „held“, navnlig for en hvid 
kvinde - men også arveforholdene vedrørende albinoer skal vi senere 
komme tilbage til. 

Nu skal vi dog først være klar over noget af det mest grundlæggende 
ved arvelighedslæren, - nej, det er ikke noget om den historiske udvik¬ 
ling og de til trivialitet gentagne beskrivelser af den i 1865 ukendte 
klosterbroders, altså den senere så berømte prior Gregor Mendels kryds¬ 
ningsforsøg med forskellige plantevarieteter og heller ikke noget om, at 
andre arvelighedsforskere først omkring år 1900 opdagede det samme, 
som Mendel allerede 35 år tidligere havde fundet ud af, o.s.v., nej, vi 
skal blot være helt klar over at alle levende dyr og planter består af 
celler . 

Hvert eneste levende individ, som udvikler sig i et æg eller som dan¬ 
nes på anden måde, således som det sker f. eks. med laverestående dyr 
eller hos planter, begynder tilværelsen som een eneste celle! - Og hvad 
er så en celle? 

En celle må vi opfatte som den mindste selvstændige organisme, der 
er i stand til at formere sig og vi må samtidig jjøre os klart, at levende 


9 


celler kun opstår af celler. Cellen er alt levendes grundstamme og den 
spire, hvoraf alt levende udvikles. Ikke disto mindre er den så lille, at 
den kun ses i et mikroskop 1 ), og et nyfødt menneskebarn eller en fugle¬ 
unge, der lige er kommet ud af ægget, består allerede da af et uhyre 
stort antal celler. 

Alle celler formerer sig ved deling på en ganske bestemt måde, som 
senere vil blive beskrevet udførligt, da delingsprocessen er af største be¬ 
tydning for vor forståelse af, hvorledes arveanlæggene overføres fra for¬ 
ældre til afkom. 

Alle levende celler deler sig enkeltvis, så hver celle bliver til 2 celler. 
Disse deler sig atter og bliver til 4, der igen deler sig og bliver til 8 og 
således vedbliver delingsprocessen af de enkelte celler så længe, som 
hele individet og de enkelte celler er i live. 

Ja, naturligvis deler cellerne sig kun så længe de er levende, men det 
må erindres, at næsten samtidig med livets opståen begynder den pro¬ 
ces, som vi kalder nedbrydningen og allerede på et tidligt stadium 
i et levende individs tilværelse dør enkelte celler og dette sker også 
i fostertilværelsen. De døde celler udskilles af de levende, som fortsætter 
deres delingsproces og dette betyder altså også, at individet vokser og 
udvikles lige så længe, som der dannes flere nye celler end det antal, 
som afgår ved døden. 

Men hvad består en celle så af og hvorledes er den indrettet? ‘ 

En levende celle består i alle tilfælde af en cellekerne og dennes om¬ 
givelser. Cellekernens omgivelser kaldes cytoplasmaet, dette og kernen 
tilsammen kaldes protoplasma. Protoplasmaet er omgivet af en hinde, 
som populært sagt holder sammen på hele cellen og adskiller denne 
fra eller begrænser den fra de omgivende celler i det legeme, som alle 
cellerne tilsammen danner. Cytoplasmaet og dettes hinde, dets struktur 
og indhold af kondriosomer, mikrosomer 3 mitokondrier, m. m. skal 
ikke omtales nærmere her, da det ikke har nogen betydning for det, 
vi ønsker at lære om arvelighed og vi vender os derfor til omtalen af 
cellekernen. 

Cellekernen er også omgivet af en hinde, som har den betydnings¬ 
fulde egenskab, at den er gennemtrænglig for visse stoffer, medens den 
holder andre stoffer tilbage, så de ikke kan trænge ind i kernen, hvilket 
er af afgørende betydning for befrugtningsprocessen. 

Indenfor kernehinden findes en farveløs vædske, der kaldes kerne¬ 
saften. I kernesaften svømmer et antal kromatinkorn, bedre kendt un¬ 
der navnet kromosomerne , og et antal kernelegemer, der kaldes nukleo- 
ler. Antallet og størrelsen af kromosomer og nukleoler varierer fra art 
til art af både dyr og planter. Det vil heraf forstås, at der eksisterer 
mange slags celler, idet cellerne med deres indhold af kromosomer, 
nukleoler, kernesaft, kernehinde, cytoplasma og dettes hinde - eller 
kortere udtrykt: protoplasmaet - er forskellige for hver eneste dyre- 
eller planteart. 

Der er imidlertid også visse forskelle på cellerne indenfor et og 

samme individ, hvilket måske ikke er så let at forstå, når man husker, 
at alle celler i samme individ, altså f. eks. en fugl er dannet med een 
eneste celle som individets oprindelige ophav og især, når man betæn¬ 
ker, at delingsprocessen altid overforer arveanlæggene uændrede fra den 
ene generation af celler til den næste generation (bortset fra mutatio¬ 
ner). 

Det vanskelige ved forståelsen af dette tilsyneladende modsætnings¬ 
forhold lettes dog, når man holder sig for øje, at celler som danner 
f. eks. en fugls blod, nerver, muskler, knogler, fjer, o.s.v. må være ind¬ 
byrdes forskellige. De nævnte celler og flere endnu, som under en fæl¬ 
lesbetegnelse kaldes kropcellerne, er også forskellige fra kønscellerne, 
hvis cellekernerne har et specielt kromosom-udstyr, men alle disse for¬ 
skelligheder består dog kun i variationer, navnlig i ydre form og stør¬ 
relse. Det afgørende, det der er fælles for alle celler i ethvert individ 
for sig, er dette, alle celler i et og samme individ har de samme arvean¬ 
læg, de er opstået ved deling af een eneste oprindelig celle og kun ud¬ 
viklingen på forskellige steder i legemet har givet kropcellerne en æn¬ 
dret ydre form og størrelse. 

I næste artikel vil vi omtale kønscellerne og kromosomerne. Disse 
sidste er de egentlige styrere af arveanlæggene og de sørger usvigelig 
sikkert for, at alle arveanlæg - de såkaldte gener - ved celledelingen 
overføres ganske uændrede til næste generation. 

Avn. 

1) Det første mikroskop, som nogensinde er fremstillet, blev lavet af hollænderen Anto¬ 
nius van Leeuwenhoek. Med det kunne små genstande forstørres 270 gange i synsfel¬ 
tet. Med et moderne mikroskop opnås ca 1400 ganges forstørrelser, men anvendes det i 
forbindelse med kortbølget ultraviolet lys. kan det på en fotografisk plade give ca. 3000 
ganges forstørrelse af ganske små præparater 

Med elektronmikroskopet kan afbildes genstande ned til en størrelse på 20 Ångstrøm i 
100 000 ganges forstørrelse. (1 Ångstrøm = O.OOOl u, 1 u — Viooo millimeter) 20 Ång¬ 
strøm svarer altså til en femmilliontede! af en millimeter og man er således ved anven¬ 
delse af elektronmikroskopet i stand til at fotografere molekyler. 


FUGLETYVENE 

Som det blev antydet i sidste nummer af bladet „Stuefuglene 11 , blev 
det deri anførte tyveri fuldt opklaret, og der var yderligere et par 
andre bestjålne, som fik enkelte af deres fugle igen, og alt dette, 
som væltede en ellers snedigt udtænkt plan om at få fuglene afhændet 
til ganske private mennesker,'og var det lykkedes, ville det nok have 
været tvivlsomt, om vi nogen sinde genså vore befjerede venner, skyld¬ 
tes en vågen og snarrådig fuglehandler og et dygtigt politi, bistået af 
foreningens næstformand, O. J. Mikkelstrup. 

En ganske sagesløs person, som var blevet tilbudt ædclpapegøjen un¬ 
der betegnelsen „rød amazone 11 til kr. 550,- af en af tyvene, der som 
chauffør var ansat i et firma, sammen med forespørgeren henvendte 
sig til fuglehandler S. Munkvad, der af mig var underrettet om tyve¬ 
riet, da han fik beskrivelsen af fuglen og yderligere oplysning om, at 
tyven havde solgt min blåpandede amazone til hans far for kr. 450,-, 
og i sit eje foruden en masse andre fugle havde talende beofugle, tog 

han mandens bil-nummer - og en lille time efter dette besog hos cn 
reel og loyal fuglehandler anholdt Mikkelstrup, der assisterede Kastrup 
politi, manden, og i vognen ud til Kastiup politistation tilstod han og 
udleverede sin medskyldige, der kort efter blev anholdt. 

Den blåpandede amazone var reelt solgt og betalt, og det var noget 
tragisk, da vi om aftenen med politiet kørte rundt og afhentede fug¬ 
lene - at se disse folkepensionister, som mistede både deres penge og 
fuglen. Til slut afhentede vi beofuglene på tyvens bopæl et stykke syd 
for Køge. hvor de sad i en af hans mange volierer sammen med en 
flok undulater. Desværre var den tredie beo død af sult og savn for¬ 
inden, da den havde mistet sin partner gennem 8 år - nægtede den 
at æde og udåndede afkræftet dagen for fuglene kom tilbage. 

Der er her på Amager sket mange fugletyverier. Da Wm. Holm og 
jeg var dommere ved Amager Stuekulturs hjemmekonkurrence, besøgte 
vi bl. a. en fuglcven, som også havde mistet fugle, det var do samme 
to tyveknægte, så han havde fået noget af det igen. de, som manglede, 
var dode og en let kendelig redekasse til nymfepapegøjer var brændt. 
Da de skyldige endnu ikke har fået deres dom, nævner vi endnu ikke 
deres navne og det samme gælder den anholdte fugletyv fra Horsens 

til sin tid skal det nok komme frem, så andre kan tage sig i agt. 

Men der er flere. Poul Rodvig har mistet et par græsparakitter - 
hans gode ynglepar - og det er efter at disse omtalte tre tyve var i 
forvaring - så der er altså flere og gennem lang tid gik det disse fyre 
alt for godt. Jeg har jo ikke fået noget af det, jeg ved de 4 tidligere 
indbrud har mistet - det er nok også solgt privat til underpris, og det 
er desværre mit indtryk, at der er fuglevenner, der som hælere aftager 
stjålne fugle, når de tilbydes billigt og det er skændigt, - lad os alle 
være forsigtige med køb af fugle fra private, hvis vi ikke kender oprin¬ 
delsen. Det er kun ved at stå sammen, at vi kommer uvæsenet til livs; 
derfor er disse linier, der omhandler en tilfældig forespørgsel - en reel 
fuglehandler - og et hurtigt handlende politi skrevet. Næste tyveri 
foregår måske fra Dem, kære læser. 

Har De forøvrigt forsikret Deres fugle - det er dog et lille plaster 
på såret - men De skulle forsikre dem i den rigtige „fugleforsikring“, 
som vi selv har været med til at starte. Mange af de bestjålne har haft 
forsikret i det selskab, og de er alle blevet fint behandlet ved erstat¬ 
ningsforhandlingerne - derfor opsæt det nu ikke længere De har in¬ 
gen garanti for, at det ikke i morgen er Deres voliere, som er tom. 
Rekvirer begæring hos Aage V. Nielsen, Thorupgaards Allé 32, Van¬ 
løse, eller hos P. Lyberg, Bjerggade 1, Køge, men det skal være i dag 
- i morgen er det måske for sent. 


Albrecht-M olier. 

Om ildrøde kanarier 

Inden for kanarielitteraturen synes de to for øjeblikket mest læste 
bøger at være A. K. Giils „New coulored canaries 44 og Julius Hennigers 
„Farbenkanarien 44 . Den sidste bliver af mange opdrættere betragtet 
med nogen overbærenhed, specielt p.g.a. Hennigers omtale af den „voll- 
feuerrote u kanarie. Der er imidlertid en udbredt misforståelse ved over¬ 
sættelsen af dette udtryk, og da „Stuefuglene 44 i nogen grad har bidraget 
til en diskriminering af forfatteren på dette punkt (september 1960), 
bør man ofre spalteplads til en korrektion. 

Forstavelsen „voll- 44 hentyder for det første ikke til den synlige farve, 
men til fuglens arveanlæg, nemlig at den avler rent m.h.t. sin farve 
(homozygot). Noget andet er, at eksistensen af en homozygot rød- 
kanarie af de fleste vel betragtes med skepsis. Endvidere kan „feuerrot 44 
ikke oversættes ved „ildrød 44 . Det danske udtryk har efterhånden fået 
betydning i retning af det knaldrøde (postkasserødt), idet stavelsen 
„ild- 44 ikke så meget refererer til ildens farve men i højere grad til dens 
natur som uregerligt element. Det tyske „feuerrot 44 har derimod bevaret 
betydningen af gulligt dødt; Henniger siger side 45: „Det fra kapuci¬ 
nersisken overtagne rødt hedder „feuerrot 44 , er altså et gulligt rødt og 
bliver kun af magelighed ofte forkortet til rødt. 44 Man kunne derfor 
passende sætte „feuerrot 44 = „flammerødt 44 , der giver en forestilling om 
ildens gullig-røde farve. Henniger fastslår side 16, at „feuerrot 44 kemisk 
består af karmnrød og gul farve i forholdet 2:1, og at de to farver 
ganske vist kan skilles kemisk men ikke arveligt. Han afviser tanken om 
opdræt af karminrøde kanarier og angiver, at denne tanke er opstået i 
Holland. 

Ved læsning af de to nævnte bøger bør man påtænke, at Giil i sin 
udmærkede bog overvejende har holdt sig til accepterede kendsgernin¬ 
ger, hvilket altid er det letteste, mens Henniger ikke undser sig for at 
bringe de nyeste og dristigste betragtninger. Kan man se bort fra hans 
noget selvbevidste form og hans faste tro på enkle farveformler, er bo¬ 
gen af stor værdi for enhver opdrætter. 

Birger H. Olsen. 

Uden løvrigt et komme ind på artiklens filologiske eller kanariesportslige indhold akal 
vi anholde påstanden om at kapusfnersiskenens rarve er gullig-rød, således som det kan 
afledes af fremstillingen. 

Hvis en kapuslnersisken kun er gullig rød er den misfarvet - hvad mange iøvrigt desværre 
er «- me ndet vil være vildledende og misvisende at gie opdrættere af tropefugle det ind¬ 
tryk at gulligrød eller orangerød for denne fugl er nok Red 


STUEKULTUR i Køge afholdt søndag, den 5. september sin årlige 
udflugt, som startede fra Køge torv med deltagerne i feststemning og 
solskin, som holdt sig helt til vi havde besøgt alle vore snart mange- 
åringe fuglevenneforbindelser på Falster og Lolland. Vi nød turen gen¬ 
nem det skønne danske landskab, medens en deltager prøvede at for¬ 
tælle de øvrige om de seværdigheder, som vi passerede under forman¬ 
dens stadige afbrydelser, så fortælleren måtte til sidst stoppe disse ved 

at overrække formanden en stor slikkepind med røde striber på, at 
nyde i stedet for den evindelige s . . . cigar. 

Ved hjælp af kort og kompas og iøvrigt ved at følge den øvrige ho¬ 
vedvejstrafik nåede vi omsider til Nykøbing, hvor vi blev modtaget med 
velkomsttale af Lars Johansen og Gunni Nielsen og indtog middagen 
med helstegt svinekam, som selv slagteren indrømmede måtte stamme 
fra den bedste del af svinepuklen. 

Hos Gunni Nielsen fik vi dejlige volierer med masser af fine trope¬ 
fugle at se, ting der fik det til at gippe i selv gamle fuglebeholdere. 
Her fik man rigtigt indtryk af, hvad rigtigt foder, god pleje, gode for¬ 
hold i fine volierer og tålmodighed kan give af resultater, når selv van¬ 
skelige arter er i kondition og yngler. 

Hos Lars Johansen, som i velkomsttalen sagde, at han også havde 
nogle småfugle, som vi gerne måtte se, måtte disse bestemt være vokset, 
antagelig på grund af varmen, især „01sen“, en stor kakadu, men også 
den dejlige samling parakitter. Og sikken et fuglehus og nogle volierer! 
- det var altsammen en nydelse at se og mange af os tog derfra med 
en helt anden mening om, hvordan sådan noget skal laves, end da vi 
kom. Og så var kælderen endda fyldt med tropefugle, som kun ven¬ 
tede på at overtage en lige så dejlig bolig som parakitternes. 

Det var to gæstfri venner og fuglevenner i ordets bogstaveligste for¬ 
stand vi her besøgte. Vi siger jer tak for den fine behandling og mod¬ 
tagelse. Og undskyld, at vi „stjal“ en søndag fra jer. 

Med Gunnar Clausen fik vi mangen god fuglesnak og i „Gunnars 
fuglepark“ i Bandholm var der noget at se på, så da eftermiddagskaf¬ 
fen var drukket og vi endelig havde beset det hele, var det tid at spise 
vor medbragte aftensmad. Først da mørket var ved at falde på, forlod 
vi Bandholm belæsset med transportkasser og æsker, som indeholdt det, 
der altid er spændende for fuglefolk at hjembringe som nyt til volie¬ 
rerne. 

For turens deltagere blev dagen en af dem, vi sent vil glemme. Atter 
et bevis på det gode samarbjde mellem foreningerne. TAK for os. 

V. Ras. 


KONTINGENTET 1965 66 

har forvoldt meget hovedbrud. - HUSK: DET ER 1 ÅR KR. 20 og 
for udenlandske medlemmer kr. 23,- (tilsluttede foreningers medlemmer 
slipper med kr. 16,- pr. tilsluttet medlem). Nu har har flere venligt 

indsendt henholdsvis kr. 16,- eller 12,-der mangler således kr. 4,-, 

inden kassereren kan indføre beløbet det må være forståeligt, at det 
^bevirker en masse kludder i hans regnskabsvæsen, og vi henstiller der¬ 
for venligst, at man sender ham de manglende kr. 4,-, så bladet kan 
anmeldes til postvæsenet - og der ikke sker standsning af bladet „Stue¬ 
fuglene". 

Tak, om De vil rette det snarest. 


Bestyrelsen. 

Kastrup, tlf. 50 03 78. 

Næstformand: Ove J. Mikkclstrup. Ærtemarken 63, 

Søborg. tlf. SØ 8862. 

Kasserer: Helge Christensen, Dalgårdsparken 12, 

Lynge, tlf. Lynge 371. 

Sekretær: Aage V. Nielsen, Thorupg&rdsallé 32, 

Vanløse, tlf. 71 61 40. 

Forretningsfører: Flemming Overgaard, Krudttårnsvej 72, 

Dragør, tlf. 53 1153. 

Postgiro 1385. 

Næste møde: Tirsdag den 12. oktober 1965 kl. 20 i Set, Andreas- 
ordenens selskabslokaler, Frederiksberg allé 11. 

Emne: Erik Christensen, Aarhus, fortæller om fuglehold. 

Sidste møde, tirsdag den 14, september, åbnedes af formanden, der 
på bestyrelsens vegne bød hjertelig velkommen og oplyste, at der kun 
var få meddelelser .i aften, idet vi først skal have bestyrelsesmøde på 
fredag. Som De vil have bemærket, fandtes der ikke i september- 
numret af „Stuefuglene" noget register for bladet; det var udarbejdet, 
men bogtrykkeren havde desværre ikke kunnet nå at få det med. Det 
vil fremkomme i næste nummer. 

A.-M. fortalte derefter, hvorledes det hos ham for nylig stedfundne 
fugletyveri havde udviklet sig, og kunne oplyse at takket været fugle¬ 
handler Munkvads mistanke til en forespørgsel om pris på en rød ædel¬ 
papegøje og en blåpandet amazone samt et par talende stære, var det 
gennem vor næstformand, O. J. Mikkelstrup, lykkedes at fange tyvene 
og få disse sat fast. Men hermed kan man ikke regne med, at fugle- 
tyverierne holder op, idet der efter den tid er stjålet fugle i Jylland. 
Formanden opfordrede derfor alle fugleholdere til at være på vagt 
og sikre deres fugle så godt som overhovedet muligt. Til imødegåetlse 
af de økonomiske tab anbefalede A.-M. at tegne en fugleforsikring. 
Præmien er ikke uoverkommelig, og forsikringsselskabet har hidtil været 
meget kulant. Begæringsblanketter kan fås ved henvendelse til Aage 
V. Nielsen. 

Derefter bød formanden aftenens causør, Strandberg-Jacobsen, hjerte¬ 
lig velkommen. S.-J. takkede for velkomsten og sagde, at han ville vise 
nogle billeder fra F.F.F.’s stortur i år, der var gået til Jylland, og ud¬ 
talte, at det var første gang, han havde deltaget i en sådan tur, men 
at det bestemt ikke var sidste gang. Billedserien begyndte hos Erik 
Pedersen, Kolding, hvor man så rødvinget parakit, rosella, pennant 
og ikke mindst en imponerende minkfarm meget smukt beliggende på 
en skråning mod Kolding fjord. Turen gik derefter til Vorbasse, hvor 
man hos Waldemar Rørbæk beundrede en stor bestand af vagtler og 
fasaner. Videre til Grindsted, hvor man hos Jens C. Jensen, bl. a. så 
undulater, sangparakitter, turkisparakitter og mange andre. Frokosten 

blev indtaget på Aalbæk Møllekro, hvorefter turen gik til Janderup, 
hvor man hos Nørgard-Olesen beså alle hans mange volierer indehol¬ 
dende beo’er, tangarer og mange andre insektædende fugle samt frø- 
ædende. Efter et dejligt kaffebord gik turen over Ribe til Rangstrup 
til Kathrine Andersen, der som sædvanlig havde en mængde pragtfulde 
parakitter at vise frem og ikke at forglemme det trofaste storkepar, 
der hvert år slår sig ned og yngler hos fru Andersen. Fru Andersens 
gæstfrihed var aldeles overvældende, og alle deltagerne nød den dej¬ 
lige eftermiddagskaffe m. m., som fruen trakterede med. En dejlig og 
uforglemmelig sommertur var slut. 

Derefter viste Strandberg-Jacobsen en serie billeder fra Hagenbecks 
dyrepark i Hamburg, fra en tur foretaget på en week-end. Det var 
aldeles imponerende, hvad der kan nås på så kort tid. Der var bille¬ 
der af masse dyrearter, såsom løver, tigre, giraffer, elefanter, næsehorn, 
stenbukke, aber og mange andre, samt pragtfulde optagelser af anlæg, 
grotter og meget andet. Men, oplyste Strandberg-Jacobsen, man skal 
ikke tage til Hagenbåcks dyrepark for at se fugle, dem er der meget 
få af; der er vor egen zoologiske have meget bedre forsynet. Hermed 
sluttede aftenens causør sin forevisning, for hvilken han høstede stort 
bifald. Formanden takkede mange gange for forevisningen og de 
mange humoristiske historier og oplevelser, hvormed han havde ledsaget 
forevisningen. 

Aftenen sluttede med bancospil, oplæsning af salgs- og købsbog samt 
spørgekasse. gavn. 

FORENINGENS ORDINÆRE GENERALFORSAMLING 

afholdes 

tirsdag den 9. november 

med dagsorden efter lovene. 

Bestyrelsen. 

DANSK KANARIE-OPDRÆTTER KLUB 
6. september 1965: Medlemsmøde, Rømer sgade, kl. 20,00 

Formanden, hr. Ernst Pedersen, indledte sæsonens første møde med 
at byde velkommen til den talstærke forsamling - nye som gamle med¬ 
lemmer. Formanden gav oplysning om efterårets første udstilling, der 
foregår i Malmo i dagene den 10. - 11. og 12. september. Hr. W. Holm 
skal være dommer. Endvidere at medlemsmøderne, som angivet på til¬ 
sendte skrivelse, vil forme sig som en art „studiekreds" over underteg¬ 
nedes oversættelse tf A. K. Gill’*s „New Coulored Canaries <e . 

Efter en enkelt bjældeklang gik formanden over til stoffet. Man 
nåede igennem de første 11 afsnit. Disse afsnit er „tungt stof", så man 
kan sige, at formanden havde et utaknemmeligt job med gennemgang 
af kanariens forplantning (gameter, kromosomer, gener, zygot, homo- 
zygot, heterozygot o.s.v.), men sådan er spillets regler! Der blev natur¬ 
ligvis stillet spørgsmål, hvilket netop også er hensigten, og man måtte 

i stor udstrækning trække viden af notabiliteter som hr. S. E. Poulsen, 
hr. W. Holm, hr. Aage V. Nielsen, hr. Ronck, hr. Eddardsen m. fl. 
Tak til dem! 

Aftenen sluttede traditionsmæssigt med kaffebord og banco-spil. 
Der er pudsigt nok åbenbart også tradition for, at nye medlemmer vin¬ 
der i dette spil. Vordende medlemmer, tænk på det! 

/ Darboe, sekr. 

SAMARBEJDET mellem danske fuglevenner 

Arbejdsudvalget har udsendt et spørgeskema for at finde frem til 
alle landets FUGLEDOMMERE og kunne indbyde dem til et dommer¬ 
møde med det ene formål at søge at få fuglene bedømt så ensartet 
som muligt på alle danske fugleudstillinger. 

Alle danske fugledommere vil være velkomne på dette møde! 

Har De ikke allerede indsendt navn og om muligt adresse på de 
fugledommere, som De kender, så beder vi Dem sende skemaet hurtigst 
muligt. 

Også tilbud på et centralt beliggende lokale modtages meget gerne, 
så dommermødet om muligt kan blive afholdt den 17. oktober. 

Anmeld som fugledommer også venligst Deres deltagelse i mødet 
direkte til 

Arbejdsudvalget 
Thorupgaards allé 32, 
København-Vanløse. 


MØDELISTEN for oktober 1965. 

Dato, bv, forening, arrangement, mødested, ugedag, klokkeslet og 
evt. program: 

4. KØBENHAVN 

D. K. K. (Kanarieklubben), møde, Sprogforeningen, Rømersgade 23 st., 
K., mandag kl. 20. Gennemgang af Gill’s kanariebog. 

6. ASSENS 

Foreningen for Stuekultur, møde, Marcussens hotel, onsdag kl. 20. 

11. FREDERIKSSUND 

Stuekulturforeningen af 1960, intet møde p. gr. af udstilling. 

12. NYKØBING F. 

Fuglevennen for Nykøbing F. og Omegn, ordinær generalforsamling, 
„Naverhulen 44 , restaurant „Ritz 44 , tirsdag kl. 20. 

12. KØBENHAVN 

Foreningen for Fuglevenner, møde, Set. Andreas Ordenens selskabs¬ 
lokaler, Frederiksberg Allé 11, F., tirsdag kl. 20. 

Erik Christensen, Aarhus, taler og viser lysbilleder. 

14. HOLBÆK 

Holbæk og Omegns Fugleforening, møde, hotel „Isefjord 44 , Algade 4, 
torsdag kl. 19,30, J. L. Albrecht-Møller, Kastrup, taler om fugle til 
udstilling. 

15.-17. NÆSTVED 

Næstved Fuglevenner, udstilling, KFUM, Jernbanegade 19, åben: fre¬ 
dag kl. 18-22, lørdag 10-22, søndag 10-21. 

15.-17. FREDERIKSSUND 

Stuekuturforeningen af 1960, udstilling, hotel „Isefjord“, Havnegade 19, 
åben: fredag kl. 18-22, lørdag 10-22, søndag 10-21. 

19. SØBORG 

Søborg Stuekultur, intet møde på gr. af udstilling. 

21 HELSINGØR 

Helsingør fuglevenner, møde, Hotel Færgegaarden, torsdag kl. 19,30. 

21. KØBENHAVN 

D.U.K. (Undulatklubben), ordinær generalforsamling hos H. Tolmark, 
Jagtvej 109 A, N., torsdag kl. 20. Dagsorden iflg. lovene. 

21. NYKØBING F. 

Fuglevennen for Nykøbing F . og Omegn, møde, Logen, Sdr. Boule¬ 
vard, torsdag kl. 19,30. 

21. ROSKILDE 

Roskilde og Omegns Fugleforening, møde, Palæ-Cafeen, Stændertorvet, 
torsdag kl. 19,30. 

23.-24. SØBORG 

Søborg Stuekultur, udstilling, Egegårdsskolens aula, Gladsaxe Mølle¬ 
vej 127, åben: lørdag kl. 15-21, søndag kl. 10-21. 

28. ROSKILDE 

Roskilde og Omegns Fugleforening, andespil om ænder, kaffe og blom¬ 
ster, Palæ-Caféen, Stændertorvet, torsdag kl. 19,30. 

29. -31. RINGSTED 

Stuekultur for Ringsted og Omegn, udstilling, hotel „Postgården“, 
åben: fredag kl. 18-22, lørdag 10-22, søndag 10-22. 


Fastlaqte udstillinger 1965: 

15.-17. oktober: Næstved 
15.-17. oktober: Frederikssund 

23. -24. oktober: Søborg 
29.-31. oktober: Ringsted 
5.-7. november: Roskilde 

13. -14. november: Glostrup 

14. november: Racekanarieklubben, København 
20.-21. november: Holbæk 

26.-28. november: Køge 

24. -28. november: Specialklubbemes kåringsskue, Kbh.-Valby 
3.-5. december: Nykøbing Falster 

SELSKABET FOR STUEKULTUR, Aalborg, afholdt sin årlige ge¬ 
neralforsamling den 1. september i konditori „Kristine" og den nye 
bestyrelse fik følgende sammensætning: 

Formand: Svend Nielsen, Skovvej 14, Aalborg 
Næstformand: Erik Jacobsen, Gug 
Kasserer: Svend Elstrup, Bellisvej 6, Nørresundby 
Sekretær: J. E. Nielsen, Soløjevej 5, Nørresundby 
Bestyrelsesmedlem: J. F. Olsen, Gistrup. 


MEDLEMMERS KØB 
SALG OG BYTTE 

Annoncer må skriftligt, senest den 15. i 
måneden være redaktionen i hænde. Chri¬ 
sten Koids allé 1. Annoncerne er gratis, 
men kun for medlemmer, antal af dyr må 
altid anføres af erhvervsmæssige grunde 

Sælges: 2,3 gulhovedet og rødhovedet goulds amadiner kr. 150,00 pr. 
par, en hun alene kr. 85,00, 1,0 wienersastrild kr. 25,00. Eventuelt for¬ 
sendelsesomkostninger må betales af køberen. 

Frk. E. D'unweber, Frederikssundsvej 106 A, Kbh. N. V., tlf. Be. 4171 Y. 

Sælges: 1,2 diamantduer, 1,1 nymfeparakitter, 1,1 kin. dværgvagtler, 
1,1 grå risfugle (garanteret par). 

Jørgen Mortensen, Gillesager 56 G., Brøndbyøster pr. Hvidovre. 

Sælges: 1,0 pennant parakit, 1,3 Stanley parakitter, 1,3 turkisparakit- 
ter, 1,3 splendid græsparakitter. Alle fuglene fra friluftsvolierer. 

Holger Jensen, Viborg, tlf. 1181. 

Sælges: 2,2 Munkeparakitter kr. 100,00 pr. par, samlet kr. 175,00, 1,1 
japanske vagtler kr. 55,00. 

Carl Wentrup, Christoffers Allé 150, Kgs. Lyngby, tlf. 98 77 01. 

Sælges: 6,6 splendid græsparakitter, 1,1 rødvingede parakitter, 3,1 Les¬ 
sons spurvepapegøje eller byttes med blå rosella, barrabands ade- 
laide - pennantparakitter, 0,1 mangefarvet parakit, 0,1 prinsesseparakit, 
0,1 turkisgræsparakit. Opgiv pris og alder. 

Lennart Nilsson, Ryglevången 8, Malmø SV., Sverige. 

Sælges: 1,0 sommerfuglefinke, 2,0 tigerfinker, 1,1 rødøret bulbiil, 1,0 
kap biilbiil, 2 stk. sjældne duer, 1,0 tam bladfugl. 

Købes: 0,2 lille kubafinke, 0,1 rødhovedet goulds amadine, 1,0 spids¬ 
halet bæltefinke. 

Petersen, Englandsvej 142 A. - 52, København S., tlf. 55 75 17. 

Sælges: 1 stk. motorrugemaskine til ca. 200 æg. i teaktræ med front¬ 
glas, meget flot og ny, måler 60x60x70 cm, med indlagt lys kr. 350.00. 
Tage F. Scheil, Englandsvej 201 B th., København S. 

Sælges 1,2 nymfeparakitter, unger fra juni i friluftsvoliere, pris kr. 
35,00 pr. stk. 

Carlo Henriksen, Bergmannsvej 89, Thurø, telf. (09) 20 53 61. 

Købes: Finns det i Sverige någon som kan hjalpa mig att få 1,1 rosen 
huvad ådelparakit (Psittacula rosa). 

Robert Haynroz, Kårrbogatan, Vesterås. 

Sælges: 2 stk. Drongoer - eller byttes med andre fugle. 

Arne Jensen , Tingtved, tlf. (03) 471, Søstrup 35. 

Sælges 1,1 korthalede bæltefinker, 8,8 kin. dværgvagtler i bytte kan 
David Jensen , Lilleskovvej 34, Tommerup, Fyn. 

Sælges: 3,5 Gambells topvagtler Lophortyx gambelii, fast fodring, 
D. F. 1965, 2 grønne normalfarvede, 0,1 opalin, 0.1 grå undulater, 
DUK ring og stamkort. 

Købes eller byttes med ovenstående danske tumlinger i farverne hvide 
og røde med ikke under 92 points. 

Helge Rasmussen, Viborgvej 11, Holstebro. 

Sælges: 1,2 Stanley 1965 - 2,2 bourks 1965. 

C. Madsen, Melbyvej 2, Skovlunde. 

Sælges: På grund af flytning, 7 stk. rosellaparakitter fra 1965, 1,3 sang- 
parakitter 1965, 1,1 sangparakitter, avlspar, 3 år. 

Charles Simonsen , Bækmark, Holmstrup, Fyn. 

Sælges: 1,1 rødvinget parakitter, 3 år, 2,2 toviparakitter, 2 år, 1,1 bjerg- 
lorier, 3 år, 1,1 bourksparakitter, 3 år. 

Købes: 0,2 ringastrilder, 0,2 sivastrilder, 0,1 broget astrild, 0,1 Wieners 
astrild. 

Erik Christensen, Rugbakkevej 20, Aarhus, tlf. 061 - 6725 y, (træffes 
bedst efter kl. 18). 

Sælges: 1,1 maskebæltefinker, 1,1 sivastrilder samt bure eventuelt byt¬ 
tes med 1,1 splendid græsparakitter, kontanter vedlægges. 

M. Hansen , Struensegade 35 st., København N., tlf. 35 73 08 eft. kl. 17. 

Sælges: 3,0 rødhovedet goulds amadiner, i bytte kan tages 1,0 maske- 
bæltefinke og 0,1 diamantfinke. 

O. Houmoller-Jensen, Bakkevej, Dommerby, Højslev St., tlf. Højslev 

212 . 

Sælges: 1,0 pennant parakit 1*964, sangparakitter 1964. eventuelt 
byttes med andre parakitter. 

Behr Boninchsen, Vesterbakke 12, Broager tlf. 044 - 4 11 11 - 363. 

Købes: 1,1 gråhovedet dværgpapegøjer, 1,1 sorthovedet dværgpapegøjer, 
1,1 fischers dværgpapegøjer, 1,1 blåryggede spurvepapegøjer, 1,1 rød¬ 
hovedet amadine, 1,1 australske topduer, 0,1 gråhovedet stær, 1,1 flager¬ 
mus papegøjer. Opgiv venligst alder og pris. 

A . Jørgensen, Frederiksbørggade 5, Frederikssund. 

Købes: 0,1 turkisparakit. 

Sælges: 2,0 turkisparakitter, 1,1 sangparakitter, 1 stk. bourks parakit 
alle fra 1965, 1,0 auroraastrild, 1,1 bourksparakitter fra 1964. 

Sv. Aage Thomsen, Carsten Hauchsvej 10, Esbjerg. 

Sælges: Avlsfugle 64/65, 1,0 og 0,1 orange røde, isabel agat, elfenben, 
intensive og ikke intensive af internationalt præmierede stammer - 
gerne selvafhentere, træffes lørdag og søndag. 

Broch-Lips, Jeppe Aakjærsvej 32, Aabyhøj, tlf. 061 - 5 75 03. 

Sælges: 1,1 diamantfinker - 1,1 grøn dråbeastrilder, 1,1 vagtelastrilder, 
1,0 rød dråbeastrild, 1,1 trefarvet papegøjeamadiner, 1,1 turkisgræspa- 
rakitter 

E . Bagge, Vestkærs Alle 12, Hvidovre, tlf. 78 66 91. 

Sælges: 3,0 grønorange, 1,1 diluteorange, 3,6 rødorange, 0,1 gloster 
fancy kanarier. 

Købes: 1,2 pariser trompetere, 2,4 yorkshire, 0,3 border fancy, 0,1 hvid 
toppet kanarie, 1,0 spinus atratus (sort sisken), 1,0 astragalinus (mexi¬ 
cansk sisken), 1,0 alariofinke, 0,1 dompap. 

I. Hallenberg, Dyssevænget 59 A, Brønshøj, tlf. 60 13 48. 

Købes: 0,1 harlekinvagtel, 1,0 blå personata (ikke japansk). 

Sælges: 1,0 sangparakit, 1,0 bourksparakit, 4 stk., sorthovedet dværg¬ 
papegøjer 1965, 7 hvide risfugle 1965, 2 grå risfugle 1965, 1 stk. rosella 
1965, 6 stk. usorterede kanarier 1965. Svarporto. 

L Fuglstrup, Drosselvej 5 kid., København F. 

Forbindelse søges med folk der har en tam allike (hun). 

Arne Gisle Jensen, „Møllehøj u , Ølstykke, tlf. Ølstykke 287. 

Betalt petitannonce: 

»Prydfjerkræ« og »Tropefuglenes liv i fangenskab« er så godt som ud¬ 
solgt. Fra 1. jan. 66 vil prisen på restoplaget stige til henholdsvis 150 og 
200 kr., og evt. MOMS. 

Aage Poulsert, Søndergade 2, Skibby 


NU Fuglebade - i 2 størrelser 


Mode! „Mini" til mindre volierer. 

Kan betjenes med een hånd 
Mål. 25 x 35 cm 
Vanddybde: 0-40 mm. 
Rumindhold: 3 I. kr. 14,00 

Om fuglebadene opfylder alle 
krav 7 

Vi sender omgående overalt pr 

efterkrav 

Fås kun I 


Model „Grand** til storre volierer 

Mål 40 x 60 cm. 

Vanddybde. 0-40 mm 
Rumindhold 4 1 . kr. 24,00 


Kendte fuglefolk siger: 

„Det er simpelthen de bedste 
der nogensinde er fremstiller 

Et fuglebad er også en god 

GAVEIDE! 


Søllested Isenkram 

N. P Christensen, tlf 131 

Sollested 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Kob, salg. bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter tisk. 

Venlig hilsen 

BROHOLM 



)d0Vodov\ 


ST0REGADE.60 
HADERSLEV. TLF 25560 




Stort udvalg i 
TROPISKE FUGLE 
og FISK 

Skriv eller ring — 
vi sender overalt 






Cceg mærke til os! 

Vi findes allesammen 
blandt mange andre 
arter af fugle i 

UMBERTO'S FUGLEHUS 

howitzvej 74 - fasan 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 40339 

Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugle 

Forskellige traner, prydgæs og 
prydænder 

rede flamingo, sorte svaner m. m. 


Prisliste sendes kun til dyrehandlere der har butik og borgerskab. 
Købes: Undulater, kanariefugle, zebra- og mågefinker. 


BRDR. LUTZHØFT’s EFTF. — Ringstedgade 6-8 - Roskilde 

7elf. 350061 og 353207 . Postgiro 42444 . Grundlagt 1869 IMPORT AF FUGLEFRØ 


Harzerblanding .. 

.. pr. kg. 1,70 

Tropeblanding. 

. .. — 1.60 

Undulatblanding.. .. 

.. .. — 1,50 

Papegøjeblanding .. . 

.. .. — 3,00 

Parakitblanding.. . . 

.. .. — 2,60 

Tprteldueblanding .. 

.. .. — 1,40 

Vagtelblanding. 

. .. — 2,00 

Vildfugleblanding .. 

.. .. — 1,20 

Canariefrø. 

.. .. - 1,50 

Hampefrø. 

.. .. — 4,00 

Solsikke, stribet .. .. 

.. .. — 2,10 

Solsikke, små. 

.. .. — 2,10 

Solsikke, mixed .. .. 

.. .. — 2.10 

Solsikke, hvid. 

.. .. — 2,60 

Valmuefrø, blåt .... 

.. .. — 4,00 


Ordrer på 25 kr. franko + efterkrav. 


Hirse, gul.pr. kg. 0,90 

Hirse, hvid. — 1,50 

Hirse, rød. — 1.60 

Hirse, senegal. — 1,50 

Hirse, mohar. — 1,50 

Hirse, rød algier. — 1,85 

Hirse, japan. — 1,50 

Hirse, niger. — 2,00 

Kolbehirse. — 4,50 

Fuglerypk nr. 1. — 1.85 

Raps, sort. — 1,80 

Uafskallet ris. — 2,00 

Hvidgranfrø. — 6,85 

Tidselfrø. — 6,85 

Afskallet fodergræs. — 3,00 

Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 
































Frøhandler 

CHR. PETERSEN 

1 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

▼aro- og prislist« tiisondt 

Forsendes overalt i landet. 

Ved samlet køb for mindst 25 kr. 
franco levering -f* efterkrav 
Kvantumsrabat 


-. 

Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

V_ ) 



blødfod erfil bl.a. 
undulater, er 
uundværligt som 
tilskudsfocJer. 

?! menneske behøver / 
jo også kød foruden brød . 
oq ko r Iqf I er fo r a t væ rc i 
form. Ved reoel mæssig\ 
bisætning til fbdervt qf 

P SLUIS’ PERFORT 

r holder Pc De res fugle sunde 
og ynglevi Hige*. 

. fVhqlc fesul to ferne forbedes 
• 'betydeligt'. 

Proveposer Si iile-S ger tic 
* gratis til apposition*. 


£?tqros fjOLØEC MATTHIESSEN 

Overgaden oven Vandet44 
København K. Tlf. AS ta 6245 


Holger MaUhiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 









ALTID SUNDE OG RASKE FUGLE, NAR DE BRUGER 




VitaUraft 


Delle moderne vitaminiserede fuglefoder er del 

mest købte i Danmark 

\itakraft er som selve naturens ernæring til fuglene; »die sol¬ 
modne fro direkte fra dyrenes hjemlande, men tilsat vitaminer, 
bihonning, levertran, kalk, æggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

SOCLE TIPS 

De originale plomberede storforbrugerpakninger pa 2.5 og 

# 5 kg er væsentlig billigere for opdrættere og storforbrugere. 

De forskellige sorter V1TAKRAFT-OPMADMNGSFO- 

* DER garantere- opdrætterne meget fine resultater. 

Alle arter fuglesy »tdomme kan bekæmpes med den bekendte 
fugle-hiælp fra Vitakraft. 

Forlang venligst brochurer hos Deres fuglehandler eller direkte hos 
generair epree sent amen: 

UNICUM - UMBERTO NILSSON JUN. 

HOWITZV EJ 67A . KOBENHA\ N F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Flyvebure 

« 

Ynglebure 

og Rekvisitter 

Forlang tilbud Rigtige priser 


Vesterbros Dyrehandel 

H Christiansen 

Tlf: 10184 . Saxogade 88 . København V 






